### 16.    Orientering om leasing af iPads på ældreområdet

**Åbent**

Sagsnr.: 326-2016-26579       J.nr.: 85.11.06           Dokumentnr.:
326-2017-327968

**Sagstype**

Orientering.

**Resume og sagens baggrund**

Fritvalgsområderne i Kalundborg Kommune startede allerede
implementeringen af mobile en-heder i 2006 i forbindelse med tilskud fra
Socialministeriets pulje til bedre og mere fleksibel hjemmehjælp. Siden da har
udviklingen bredt sig til hele ældre- og sundhedsområdet, der således nu har
ca. 950 iPads i drift. Der er aktuelt behov for udskiftning. Idet leasing er
økonomisk rentabel er der behov for en leasingaftale på ca. 750 iPads, hvilket
svarer til ca. 3,55 mio. kr. over en treårig periode. Jfr. Kasse- og
regnskabsregulativet skal leasingaftaler over 500.000 kr. godkendes af Kommunalbestyrelsen.

Det har været nødvendigt at indgå leasingaftalen, således at
anskaffelse af udstyr har kunnet følge med behovet i driften. På den baggrund
har borgmesteren godkendt leasingaftalen med henvisning til, at sagen
efterfølgende forelægges Kommunalbestyrelsen til efterretning.

**Indstillinger**

Direktøren indstiller, at den indgåede leasingaftale tages
til efterretning.

**Behandling**

Økonomiudvalget, Kommunalbestyrelsen.

**Sagsfremstilling**

I forbindelse med indkøb af nyt omsorgssystem, Columna Cura,
er behovet for mobilitet blevet om muligt endnu større end tidligere, da alt i
dette system udvikles efter strategien "mobile first". Dermed er det
af afgørende betydning, at området kontinuerligt råder over en opdateret
effektiv maskinpark, for på denne måde at få størst mulig rentabilitet ud af
dokumentationssystemet. Der er høje krav til enhederne både hvad angår CPU og
lagerplads, hvilket betyder, at alle områdets nuværende enheder skal udskiftes
inden implementering af Columna Cura efteråret 2018.

Det teknologiske område udvikles i en rivende hast, og det
er gennem de seneste år blevet ty-deligt, at der er behov for udskiftning af de
mobile enheder efter 3 år. Dette faktum gør leasingaftaler økonomisk rentable.
Der er fra chefnetværket på området et ønske om at overgå til leasing af
enhederne. Dette vil medføre, at der, udover fordelen ved at få fordelt
udgifterne over regnskabsårene, kan vedligeholdes en kontinuerlig opdateret
effektiv maskinpark. Samtidig reduceres udgifter til reparation, da en
"all risk forsikring" samt udvidet garanti medkøbes i leasingaftalen.

Den er aktuelt behov for en leasingaftale på ca. 750 iPads,
hvilket svarer til ca. 3,55 mio. kr. over en treårig periode. Jfr. Kasse- og
regnskabsregulativet skal leasingaftaler over 500.000 kr. godkendes af Kommunalbestyrelsen.

Det har været nødvendigt at indgå leasingaftalen, således at
anskaffelse af udstyr har kunnet følge med behovet i driften. På den baggrund
har borgmesteren godkendt leasingaftalen med henvisning til, at sagen
efterfølgende forelægges Kommunalbestyrelsen til efterretning.

**Økonomiske konsekvenser**

Leasingaftalen er beløbsmæssigt svarende til udgiften ved at
købe enhederne, så der er ingen økonomiske konsekvenser ved at indgå
leasingaftalen.

**Økonomiudvalgets møde den 22.
november 2017:**

Leasingaftalen anbefales godkendt.

**Bilag**

|  |  |
| --- | --- |
| Leasingaftale 3stepIT | 326-2017-328184 |